Ego Ansedeus omne quod calumpniatus fuerat pater meus Humbertus et ego, de equabus et equis, et de omnibus rebus, sancto Marcello concedo et laudo, et donum quod pater meus fecit illi, et non faciam placito fratri meo, priusquam ipse similiter faciat, et omnia que data fuerunt ab aliquo, ubi nullam consuetudinem habeo, laudo absque malo ingenio. Sub testimonio Salicherii, militis, Bernardi de Rurelata, Rotberti prepositi de Terrensi; Gisleberti militis; Martini presbiteri; Constantii Pophei; Rotberti Crispini. Hoc factum est in presentia domni Geraldi prioris, et conventus Sancti Marcelli, regnante Henrico rege Alemannorum. Concurrens V, epacta XX, anno Christi MXCIII. Indictione I.